**SLOVAKIA TRAVEL**

vyhlasuje

**V Ý Z V U**

na predloženie ponuky vo výzve na predkladanie ponúk (ďalej iba „súťaž*“)* realizovaného podľa § 117 zákona č. 343/2015 Z .z. o verejnom obstarávaní (ďalej aj ako „ZVO“) ako prieskum trhu s možnosťou uzatvorenia zmluvy

Predmet súťaže:

**„****Koncept vizuálu výstavného stánku na výstavy a veľtrhy**

**CR pre SLOVAKIA TRAVEL“**

**Bratislava 05.08.2022**

OBSAH

[A.1 POKYNY PRE ZÁUJEMCOV 3](#_Toc97201096)

[Všeobecné informácie 3](#_Toc97201097)

[Príprava ponuky 4](#_Toc97201098)

[Predkladanie ponúk 5](#_Toc97201099)

[Vyhodnotenie ponúk 6](#_Toc97201100)

[Prijatie ponuky a uzavretie Rámcovej dohody o poskytnutí služieb 8](#_Toc97201101)

[Ďalšie informácie 8](#_Toc97201102)

[PRÍLOHA Č. 1 9](#_Toc97201103)

[VŠEOBECNÉ INFORMÁCIE O UCHÁDZAČOVI 9](#_Toc97201104)

[PRÍLOHA Č. 2 10](#_Toc97201105)

[ZOZNAM DÔVERNÝCH INFORMÁCIÍ 10](#_Toc97201106)

[PRÍLOHA Č. 3 11](#_Toc97201107)

[ČESTNÉ VYHLÁSENIE K PREUKÁZANIU SPLNENIA PODMIENOK ÚČASTI 11](#_Toc97201108)

[PRÍLOHA Č. 4 12](#_Toc97201109)

[NÁVRH NA PLNENIE KRITÉRIÍ 12](#_Toc97201110)

[PRÍLOHA Č. 5 13](#_Toc97201111)

[NÁVRH Zmluva o dielo 13](#_Toc97201112)

[PRÍLOHA Č. 6 14](#_Toc97201114)

[OPIS PREDMETU ZÁKAZKY 14](#_Toc97201115)

# A.1 POKYNY PRE ZÁUJEMCOV

## Všeobecné informácie

### **Identifikácia verejného obstarávateľa**

Názov : SLOVAKIA TRAVEL

Sídlo: Lamačská cesta č. 8, 833 04 Bratislava

IČO : 53667506

Zastúpenie: Ing. Václav Mika – generálny riaditeľ

Kontaktná osoba pre predmetnú zákazku:

Meno: Veronika Rusnaková – referent verejného obstarávania

Tel.: +421948 990 591

e-mail: veronika.rusnakova@slovakia.travel

### **Predmet súťaže**

### **Názov súťaže:** **„Koncept vizuálu výstavného stánku na výstavy CR pre SLOVAKIA TRAVEL“.**

### **Stručný opis predmetu zákazky:**

Predmetom zákazky je koncept vizuálu výstavného stánku na výstavy a veľtrhy CR pre SLOVAKIA TRAVEL so všetkými vlastníckymi právami na ďalšie upravovanie realizátorom stánku. (Vizuál expozície má obsahovať /minimálne/– základný koncept a popis návrhu, čelný pohľad, 2x bočný pohľad, zadný pohľad -stena (ilustračná grafika) pohľad zvrchu, grafické rozkreslenie vybavenia a štruktúrovaný rozpis – špecifikácia vybavenia v tabuľke vytvorenej uchádzačom).

Detailnejšia špecifikácia obstarávania je uvedená v Prílohe č. 6 – Opis predmetu zákazky.

### **CPV kód**

 79822500-7 Grafické návrhy

### **Predpokladaná hodnota zákazky**

Predpokladaná hodnota zákazky bude určená týmto prieskumom, ktorý je nástrojom na určenie PHZ v zmysle § 6 ods. 1 zákona o verejnom obstarávaní.

V prípade, že v tomto prieskume trhu, realizovaného s cieľom určenia predpokladanej hodnoty zákazky, bude verejnému obstarávateľovi doručená ponuka, ktorá bude preňho akceptovateľná, bude úspešný uchádzač určený na základe tohto prieskumu trhu.

Kritériom na vyhodnotenie ponúk, na základe ktorého bude verejný obstarávateľ predložené ponuky posudzovať, je uvedené v bode 20 tejto výzvy.

### **Typ zmluvy**

Zmluva o dielo.

### **Zdroj finančných prostriedkov, podmienky financovania**

Predmet zákazky bude financovaný z vlastných zdrojov verejného obstarávateľa (zo štátneho rozpočtu). S úspešným uchádzačom bude podpísaná Zmluva o dielo, ktorej znenie je uvedené v Prílohe č. 5 tejto Výzvy.

Splatnosť faktúry je 30 dní od jej preukázateľného doručenia verejnému obstarávateľovi. Za deň splnenia peňažného záväzku sa považuje deň odpísania dlžnej sumy z účtu verejného obstarávateľa v prospech účtu úspešného uchádzača. Faktúra musí obsahovať všetky náležitosti daňového dokladu v zmysle zákona č. 222/2004 Z. z. o dani
z pridanej hodnoty v znení neskorších predpisov. Ak faktúra nebude obsahovať všetky náležitosti daňového dokladu, alebo ak nebude po stránke vecnej či formálnej správne vystavená, bude vrátená na doplnenie alebo prepracovanie
a nová lehota splatnosti začne plynúť dňom doručenia správne doplnenej alebo prepracovanej faktúry. Verejný obstarávateľ neposkytuje preddavok ani zálohovú platbu.

### **Vysvetľovanie a doplnenie podkladov**

### Komunikácia medzi vyhlasovateľom Výzvy a uchádzačmi prebieha výhradne elektronicky prostredníctvom systému JOSEPHINE v slovenskom alebo českom jazyku.

## Príprava ponuky

### **Vyhotovenie ponuky**

### Doklady a dokumenty tvoriace obsah ponuky, požadované vo Výzve musia byť v ponuke predložené ako scany originálov resp. úradne osvedčených kópií týchto dokladov.

### Uchádzači vo svojej ponuke označia, ktoré informácie sú obchodným tajomstvom alebo dôvernými informáciami.

### **Náklady na vypracovanie ponuky**

,

### Všetky náklady spojené s vypracovaním a predložením ponuky sú výlučne výdavkami uchádzača. Verejný obstarávateľ nebude zodpovedný a ani neuhradí žiadne výdavky alebo straty akéhokoľvek druhu vynaložené uchádzačom v súvislosti s vypracovaním ponuky.

### **Jazyk ponuky**

### Celá ponuka a ďalšie doklady a dokumenty sa predkladajú v štátnom (slovenskom) jazyku. Ak je doklad alebo dokument vyhotovený v cudzom jazyku, predkladá sa spolu s jeho úradným prekladom do štátneho (slovenského) jazyka; to neplatí pre ponuky, doklady a dokumenty vyhotovené v českom jazyku. Ak sa zistí rozdiel v ich obsahu, rozhodujúci je úradný preklad do štátneho jazyka.

### **Mena a ceny uvádzané v ponuke**

### Uchádzačom navrhovaná zmluvná cena bude vyjadrená v mene Euro. Všetky sumy uvedené v ponuke, vo formulároch a v iných dokumentoch musia byť vyjadrené v mene Euro.

### Ceny za predmet zákazky musia byť stanovené podľa zákona NR SR č.18/1996 Z. z. o cenách v znení neskorších predpisov, vyhlášky MF SR č.87/1996 Z. z., ktorou sa vykonáva zákon Národnej rady Slovenskej republiky č.18/1996 Z. z. o cenách v znení neskorších predpisov.

### Ak uchádzač je platcom dane z pridanej hodnoty (ďalej len „DPH“), navrhované zmluvné ceny uvedie:

* cena bez DPH,
* výška DPH,
* cena vrátane DPH.

### Ak uchádzač nie je platiteľom DPH, na skutočnosť, že nie je platiteľom DPH, upozorní označením **„Nie som platiteľom DPH“**.

### Všetky ceny uvedené v ponuke sú konečné a pre uchádzača záväzné počas celej platnosti ponuky.

### Uchádzač musí v Prílohe č. 4 – Návrh na plnenie kritérií uviesť cenu v Eur bez DPH, výšku DPH a cenu v Eur s DPH, v prípade, že je platcom DPH. Ak uchádzač nie je platcom DPH, uvedie jeho ponukovú cenu celkom. Cena musí byť kladný, nenulový údaj. Všetky ceny uchádzač uvedie zaokrúhlené na dve desatinné miesta.

### Ponúknutá cena bude počas trvania Zmluvy o dielo maximálna a bude obsahovať všetky náklady úspešného uchádzača potrebné na splnenie predmetu zákazky.

### **Ponuková cena**

### Navrhovaná cena musí byť stanovená v súlade so zákonom č. 18/1996 Z. z. o cenách v znení neskorších predpisov a vyhláškou Ministerstva financií Slovenskej republiky č. 87/1996 Z. z. ktorou sa vykonáva zákon Národnej rady Slovenskej republiky č. 18/1996 Z. z. o cenách v znení neskorších predpisov.

### Je výhradnou povinnosťou uchádzača, aby si dôsledne preštudoval túto Výzvu a všetky dokumenty poskytnuté verejným obstarávateľom, ktoré môžu akýmkoľvek spôsobom ovplyvniť cenu a charakter ponuky. Navrhovaná cena musí byť stanovená podľa platných právnych predpisov. V prípade, že uchádzač bude úspešný, nebude akceptovaný žiadny nárok uchádzača na zmenu ponukovej ceny z dôvodu chýb a opomenutí jeho povinností.

### **Obsah ponuky**

### Vyplnený formulár **„Všeobecné informácie o uchádzačovi“** uvedený v **Prílohe č. 1** tejto Výzvy.

### **„Zoznam dôverných informácii“ Príloha č. 2** tejto Výzvy.

### **„Splnenie podmienok účasti“ Príloha č. 3** tejto Výzvy.

### Vyplnený formulár **„Návrh na plnenie kritérií“** podľa **Prílohy č. 4** tejto Výzvy.

### Doplnený **„Návrh Zmluvy o dielo“** v jednom vyhotovení podpísaný uchádzačom.

### Doplnený **„Návrh Zmluvy o dielo“** vo formáte (.doc alebo .docx).

###  **Grafický návrh konceptu vizuálu výstavného stánku na výstavy CR pre SLOVAKIA TRAVEL**

**Uchádzač do návrhu Zmluvy o dielo doplní svoj návrh ceny.**

Uchádzač predloží návrh Zmluvy o dielo, ktorý neobsahuje žiadne obmedzenia alebo výhrady v rozpore s požiadavkami a podmienkami uvedenými v tejto Výzve a neobsahuje také skutočnosti, ktoré sú v rozpore so všeobecne záväznými právnymi predpismi, inak budú ponuky uchádzačov zo súťaže vylúčené.

Návrh Zmluvy o dielo musí byť podpísaný uchádzačom, jeho štatutárnym orgánom alebo členom štatutárneho orgánu alebo iným zástupcom uchádzača, ktorý je oprávnený konať v mene uchádzača v záväzkových vzťahoch.

##

## Predkladanie ponúk

### **Predloženie ponuky**

### Uchádzač môže predložiť iba jednu ponuku.

### Uchádzač predloží ponuku písomne v elektronickej forme prostredníctvom systému JOSEPHINE. (https://josephine.proebiz.com/sk/)

### Počas lehoty na predkladanie ponúk môže uchádzač meniť svoju ponuku, resp. časť svojej ponuky v JOSEPHINE.

### V prípade, že subjekt ešte nie je zaregistrovaný v privátnej zóne na portáli, pre účasť na elektronickom verejnom obstarávaní resp. komunikáciu v systéme JOSEPHINE a pre elektronické predkladanie ponuky prostredníctvom systému JOSEPHINE, je potrebné vykonať registráciu subjektu v privátnej zóne. V prípade predloženia ponuky alebo podania žiadosti o vysvetlenie súťažných podkladov a iných dokumentov k zákazke, záujemca pri konkrétnej zákazke kliknutím na jednu z možností („Predložiť ponuku“ alebo „Položiť otázku“) bude presmerovaný do privátnej zóny, kde po prihlásení sa do svojho užívateľského konta bude môcť predložiť ponuku alebo podať žiadosť o vysvetlenie k tejto konkrétnej zákazke.

### Uchádzačom môže byť fyzická alebo právnická osoba vystupujúca voči verejnému obstarávateľovi samostatne alebo skupina fyzických/právnických osôb vystupujúcich voči verejnému obstarávateľovi spoločne, pričom takáto osoba (v prípade skupiny osôb vedúci člen skupiny) musí byť zaregistrovaná a schválená pre zadávanie tejto zákazky v systéme JOSEPHINE.

### Právnická osoba, ktorej zakladateľ, člen alebo spoločník je politická strana alebo politické hnutie, sa verejnej súťaže nesmie zúčastniť. Ak ponuku predloží takáto právnická osoba, nebude možné takúto ponuku zaradiť do vyhodnotenia a bude vylúčená z verejnej súťaže (Podľa § 17 ods. 3 zákona č. 424/1991 Zb. o združovaní v politických stranách a v politických hnutiach nesmie byť právnická osoba, ktorej zakladateľ, člen alebo spoločník je strana alebo hnutie, uchádzačom pri získavaní zákaziek vo verejnom obstarávaní).

### **Variantné riešenia**

### Predloženie variantného riešenia **sa neumožňuje**. Ak súčasťou ponuky bude variantné riešenie, bude sa naň hľadieť, akoby nebolo predložené.

### **Komplexnosť dodávky**

### Uchádzač predloží ponuku na celý predmet zákazky tak, ako je to požadované vo Výzve. Ponuky predložené na časť predmetu zákazky nebudú akceptované, bude sa na ňu prihliadať ako na ponuku, ktorá nespĺňa predmet zákazky.

### **Lehota na predkladanie ponúk**

### Ponuky sa predkladajú v lehote na predkladanie ponúk. Lehota na predkladanie ponúk je stanovená **do 05.09.2022 do 10:00 hod.**

### **Lehota viazanosti ponuky**

* 1. Uchádzač je viazaný svojou ponukou v lehote viazanosti ponúk, ktorá je stanovená vyhlasovateľom Výzvy
	**do 30.11.2022.**

## Vyhodnotenie ponúk

### **Hodnotenie ponúk**

Platnou ponukou je ponuka, ktorá neobsahuje žiadne obmedzenia alebo výhrady, ktoré sú v rozpore s požiadavkami a podmienkami uvedenými v týchto podkladoch a neobsahuje také skutočnosti, ktoré sú v rozpore so všeobecne záväznými právnymi predpismi.

Verejný obstarávateľ hodnotí ponuky podľa kritérií na hodnotenie ponúk uvedených v bode 20. Výzvy.

### **Kritériá na hodnotenie ponúk**

Kritériom na vyhodnotenie ponúk je najlepší pomer ceny a kvality, t.j. úspešným uchádzačom sa stane uchádzač, ktorý získa najvyšší počet spolu získaných bodov za kritérium č. 1 a kritérium č. 2.

KRITÉRIUM č.1: **Najnižšia celková cena za predmet zákazky vyjadrená v Eur s DPH (váha 40 bodov)**

**Výpočet:** $Kritérium č. 1=\frac{najnižia celková cena }{navrhovaná celková cena}$ x váha bodov (40)

KRITÉRIUM č. 2: **Kvalita predloženého návrhu – koncept vizuálu (váha 60 bodov)**

$ $

**Výpočet:** $Kritérium č. 2=\frac{súčet získaných bodov}{maximálny počet bodov}$ x váha bodov (60)

Kvalita predloženého návrhu koncept vizuálu výstavného stánku sa bude hodnotiť nasledovne. Každý člen komisie pridelí v rámci hodnotenia ponuky adekvátny počet bodov za každú hodnotenú oblasť. Hodnotenia jednotlivých členov komisie pre každú z hodnotených ponúk sa po skončení prezentácií všetkých pozvaných uchádzačov sčítajú a vydelia počtom členov komisie (napr. člen komisie 1 pridelí ponuke č.1 60 bodov, člen komisie 2 pridelí ponuke č.1 40 bodov a člen komisie 3 pridelí ponuke č. 1 50 bodov výpočet bude 60+40+50 t.j. v súčte 150 bodov vydelený počtom členov komisie t.j. 3, uchádzačovi bude pridelených 50 bodov, uvedený priemer hodnotenia bude verejný obstarávateľ zaokrúhľovať na dve desatinné miesta). Na základe takto získaného počtu bodov sa pridelia body na základe vzorca pre výpočet hodnotiaceho kritéria č.2.

|  |  |  |
| --- | --- | --- |
| **Hodnotený prvok kritéria kvality vizuálu výstavného stánku**  | **Charakteristika stupňa kvality** | **Počet bodov** |
| **Nápad a originalita** **vizuálu** | mimoriadne nápaditý a originálny  | 15 bodov |
| nápaditý a originálny  | 10 bodov |
| málo nápaditý a málo originálny  | 5 bodov |
| nedostatočne nápaditý a neoriginálny  | 0 bodov |
| **Posolstvo a****spontánna zapamätateľnosť vizuálu** | veľmi vysoký potenciál posolstva a zapamätateľnosti  | 15 bodov |
| vysoký potenciál posolstva a zapamätateľnosti  | 10 bodov |
| nízky potenciál posolstva a zapamätateľnosti  | 5 bodov |
| veľmi nízky potenciál posolstva a zapamätateľnosti  | 0 bodov |
| **Flexibilita vizuálu- schopnosť adaptácie na rôzne iné rozmery**  | mimoriadna flexibilita , dá sa veľmi dobre aplikovať na rôzne iné rozmery | 15 bodov |
| dostatočná flexibilita , dá sa s miernymi úpravami aplikovať na rôzne iné rozmery | 10 bodov |
| nízka flexibilita , bude sa ťažko aplikovať na rôzne iné rozmery | 5 bodov |
| nedostatočná flexibilita , nebude sa dať aplikovať na rôzne iné rozmery | 0 bodov |
| **Kvalitatívna úroveň prevedenia vizuálu**  | mimoriadne vysoká úroveň kvality  | 15 bodov |
| vysoká úroveň kvality  | 10 bodov |
| nízka kvalita  | 5 bodov |
| veľmi nízka kvalita  | 0 bodov |

Celková cena za dodanie tovaru bude maximálnou cenou, ktorá počas trvania Zmluvy o dielo nesmie byť prekročená.

### **Splnenie podmienok účasti uchádzačov**

Uchádzač doloží čestné vyhlásenie formou **Prílohy č. 3** že spĺňa podmienky účasti uvedené v § 32 ods. 1 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších právnych predpisov (ďalej len „ZVO“).

Uchádzač doloží aj doklad o oprávnení dodávať tovar, uskutočňovať stavebné práce alebo poskytovať službu (výpis z obchodného registra (postačuje https://www.orsr.sk/) prípadne výpis živnostenského registra (<https://www.zrsr.sk/zr_om.aspx>) ), resp. výpis zo zoznamu hospodárskych subjektov, alebo ekvivalent.

### **Vyhodnotenie splnenia podmienok účasti a vyhodnotenie požiadaviek na opis predmetu zákazky**

Verejný obstarávateľ posudzuje splnenie podmienok účasti a splnenie požiadaviek na opis predmetu zákazky v súlade s touto Výzvou u uchádzača, ktorý sa podľa kritérií na vyhodnotenie ponúk umiestnil na prvom mieste.

Verejný obstarávateľ vyhodnotí ponuku z hľadiska splnenia požiadaviek na predmet zákazky a v prípade pochybností overí správnosť informácií a dôkazov, ktoré uchádzač poskytol.

Ak verejný obstarávateľ identifikuje nezrovnalosti alebo nejasnosti v informáciách alebo dôkazoch, ktoré uchádzač poskytol, písomne požiada o vysvetlenie ponuky a ak je to potrebné aj o predloženie dôkazov. Vysvetlením ponuky nemôže dôjsť k jej zmene. Za zmenu ponuky sa nepovažuje odstránenie zrejmých chýb v písaní a počítaní.

Verejný obstarávateľ písomne požiada uchádzača o vysvetlenie alebo doplnenie predložených dokladov, ak z predložených dokladov nemožno posúdiť ich platnosť alebo splnenie podmienky účasti. Ak verejný obstarávateľ neurčí dlhšiu lehotu, uchádzač doručí vysvetlenie alebo doplnenie predložených dokladov do dvoch pracovných dní od dňa doručenia žiadosti.

Verejný obstarávateľ vylúči zo súťaže uchádzača, ak budú naplnené skutočnosti:

1. uchádzač nedoručí písomné vysvetlenie ponuky na základe požiadavky do dvoch pracovných dní

odo dňa doručenia žiadosti o vysvetlenie, ak verejný obstarávateľ neurčí dlhšiu lehotu,

1. uchádzačom predložené vysvetlenie ponuky nie je svojim obsahom v súlade s požiadavkou podľa bodu 22.,
2. predložil neplatné doklady; neplatnými dokladmi sú doklady, ktorým uplynula lehota platnosti,
3. poskytol informácie alebo doklady, ktoré sú nepravdivé alebo pozmenené tak, že nezodpovedajú

skutočnosti,

1. ponuka nespĺňa požiadavky na opis predmetu zákazky,
2. nesplnil podmienky účasti.

V prípade ak uchádzač, ktorý sa podľa kritérií na vyhodnotenie ponúk umiestni na prvom mieste bude vylúčený, verejný obstarávateľ vyhodnocuje splnenie podmienok účasti a splnenie požiadaviek na opis predmetu zákazky u ďalších uchádzačov na základe poradia stanoveného na základe kritérií na vyhodnotenie ponúk, až kým neurčí uchádzača.

V prípade, ak ani jeden uchádzač nesplní podmienky účasti a požiadavky na opis predmetu zákazky, Verejný obstarávateľ ukončí obstarávanie bez výberu úspešného uchádzača.

##  Prijatie ponuky a vystavenie objednávky

Komunikácia medzi verejným obstarávateľom a úspešnými uchádzačmi bude prebiehať v slovenskom, prípadne v českom jazyku prostredníctvom elektronického nástroja JOSEPHINE.

### **Uzavretie Zmluvy o dielo**

S úspešným uchádzačom, ktorého ponuka bola prijatá, bude uzavretá Zmluva o dielo najneskôr do uplynutia lehoty viazanosti ponúk.

Verejný obstarávateľ si vyhradzuje právo neuzatvoriť Zmluvu o dielo s úspešným uchádzačom v prípade, ak cenová ponuka úspešného uchádzača bude vyššia ako finančný limit pre takýto typ zákazky v zmysle zákona o verejnom obstarávaní.

Verejný obstarávateľ si vyhradzuje právo odmietnuť všetky predložené ponuky a ukončiť verejné obstarávanie bez výberu.

Verejný obstarávateľ neposkytuje preddavky, ani zálohové platby.

##  Ďalšie informácie

### **Dôvernosť procesu obstarávania**

Informácie týkajúce sa preskúmania, vysvetľovania a vyhodnocovania, vzájomného porovnania ponúk a odporúčaní prijatia ponúk sú dôverné. Zodpovedné osoby nesmú/nebudú počas prebiehajúceho procesu vyhlásenej súťaže poskytovať alebo zverejňovať informácie o obsahu ponúk ani uchádzačom, ani žiadnym iným tretím osobám.

# Informácie, ktoré uchádzač v ponuke označí za dôverné alebo za obchodné tajomstvo, nebudú zverejnené alebo inak použité bez predchádzajúceho súhlasu uchádzača, pokiaľ uvedené nebude v rozpore so všeobecne záväznými právnymi predpismi.

# PRÍLOHA č. 1

## VŠEOBECNÉ INFORMÁCIE O UCHÁDZAČOVI

|  |  |
| --- | --- |
| Obchodné meno alebo názov uchádzača*úplné oficiálne obchodné meno alebo názov uchádzača* |  |
|  |  |
| Názov skupiny dodávateľov*vyplňte v prípade, ak je uchádzač členom skupiny dodávateľov, ktorá predkladá ponuku* |  |
|  |  |
| Sídlo alebo miesto podnikania uchádzača*úplná adresa sídla alebo miesta podnikania uchádzača* |  |
|  |  |
| IČO |  |
|  |  |
| Právna forma |  |
|  |  |
| Zápis uchádzača v Obchodnom registri*označenie Obchodného registra alebo inej evidencie, do ktorej je uchádzač zapísaný podľa právneho poriadku štátu, ktorým sa spravuje* |  |
|  |  |
| Štát*názov štátu, podľa právneho poriadku ktorého bol uchádzač založený* |  |
|  |  |
| Zoznam osôb oprávnených konať v mene uchádzača | meno a priezvisko |  |
|  |
|  |
|  |
| Kontaktné údaje uchádzača*pre potreby komunikácie s uchádzačom*  |  |
| Kontaktná adresa: |  |
|  |  |
| Meno a priezvisko kontaktnej osoby |  |
| Telefón |  |
| E-mail |  |
| V....................................., dňa ..................... | ..................................................meno, funkcia |

# PRÍLOHA č. 2

## ZOZNAM DÔVERNÝCH INFORMÁCIÍ

**Uchádzač/skupina dodávateľov:**

**Obchodné meno:**

**Sídlo spoločnosti:**

**IČO:**

Dolu podpísaný zástupca uchádzača týmto čestne vyhlasujem, že naša ponuka predložená v rámci Výzvy na predmet „**Koncept vizuálu výstavného stánku na výstavy a veľtrhy CR pre SLOVAKIA TRAVEL“** vyhlásenej verejným obstarávateľom SLOVAKIA TRAVEL so sídlom Lamačská cesta 8, 833 04 Bratislava:

**[ ]** neobsahuje žiadne dôverné informácie, alebo

**[ ]** obsahuje dôverné informácie, ktoré sú v ponuke označené slovom „DÔVERNÉ“, alebo

**[ ]** obsahuje nasledovné dôverné informácie:

|  |  |  |
| --- | --- | --- |
| **P. č.** | **Názov dokladu** | **Strana ponuky** |
| 1 |  |  |
| 2 |  |  |
| 3 |  |  |

|  |  |
| --- | --- |
| V ........................., dňa ............... | .............................................................meno a priezvisko, funkciapodpis[[1]](#footnote-1) |

# PRÍLOHA č. 3

## ČESTNÉ VYHLÁSENIE K PREUKÁZANIU SPLNENIA PODMIENOK ÚČASTI

**Uchádzač/skupina dodávateľov:**

**Obchodné meno:**

**Sídlo spoločnosti:**

**IČO:**

Dolu podpísaný, zástupca uchádzača, týmto čestne vyhlasujem, že naša ponuka predložená v rámci Výzvy na predmet zákazky „**Koncept vizuálu výstavného stánku na výstavy a veľtrhy CR pre SLOVAKIA TRAVEL“** vyhlásenej verejným obstarávateľom SLOVAKIA TRAVEL so sídlom Lamačská cesta 8, 833 04 Bratislava:

**[ ]**  neboli sme, ani náš štatutárny orgán, ani člen štatutárneho orgánu, ani člen dozorného orgánu, ani prokurista právoplatne odsúdený za trestný čin korupcie, trestný čin poškodzovania finančných záujmov Európskej únie, trestný čin legalizácie príjmu z trestnej činnosti, niektorý z trestných činov terorizmu, trestný čin obchodovania s ľuďmi, trestný čin, ktorého skutková podstata súvisí s podnikaním alebo trestný čin machinácie pri verejnom obstarávaní a verejnej dražbe,

**[ ]**  nemáme nedoplatky na poistnom na sociálne poistenie a zdravotná poisťovňa neeviduje voči nám pohľadávky po splatnosti v Slovenskej republike alebo v štáte sídla, miesta podnikania alebo obvyklého pobytu,

**[ ]**  nemáme nedoplatky voči daňovému a colnému úradu v Slovenskej republike a v štáte sídla, miesta podnikania alebo obvyklého pobytu,

**[ ]**  nebol na náš majetok vyhlásený konkurz, nie sme v reštrukturalizácii, nie sme v likvidácii, ani nebolo proti nám zastavené konkurzné konanie pre nedostatok majetku alebo zrušený konkurz pre nedostatok majetku,

**[ ]**  sme oprávnení dodávať tovar, uskutočňovať stavebné práce alebo poskytovať službu v zmysle bodu 21.2,

**[ ]**  nemáme uložený zákaz účasti vo verejnom obstarávaní potvrdený konečným rozhodnutím v Slovenskej republike a v štáte sídla, miesta podnikania alebo obvyklého pobytu,

**[ ]**  nedopustili sme sa v predchádzajúcich troch rokoch od vyhlásenia alebo preukázateľného začatia verejného obstarávania pri plnení zákazky alebo koncesie podstatného porušenia zmluvných povinností, v dôsledku čoho verejný obstarávateľ alebo obstarávateľ odstúpil od zmluvy alebo mu bola spôsobená závažná škoda alebo iná závažná ujma,

**[ ]**  nedopustili sme sa v predchádzajúcich troch rokoch od vyhlásenia alebo preukázateľného začatia verejného obstarávania závažného porušenia povinností v oblasti ochrany životného prostredia, sociálneho práva alebo pracovného práva podľa osobitných predpisov, za ktoré by nám bola právoplatne uložená sankcia, ktoré dokáže verejný obstarávateľ preukázať,

**[ ]**  nedopustili sme sa v predchádzajúcich troch rokoch od vyhlásenia alebo preukázateľného začatia verejného obstarávania závažného porušenia profesijných povinností, ktoré dokáže verejný obstarávateľ preukázať.

|  |  |
| --- | --- |
| V ........................., dňa ............... |  ................................................................................ meno a priezvisko, funkcia  podpis[[2]](#footnote-2) |

#

# PRÍLOHA č. 4

## NÁVRH NA PLNENIE KRITÉRIÍ pre kritérium č. 1

**Koncept vizuálu výstavného stánku na výstavy a veľtrhy CR pre SLOVAKIA TRAVEL**

|  |  |
| --- | --- |
| Uchádzač  |  |
|  |  |  |  |  |  |  |
| Kritérium na vyhodnotenie ponúk č. 1 | **Najnižšia celková cena za predmet zákazky vyjadrená v Eur s DPH** |
|  |  |  |  |  |  |  |
| Je uchádzač platiteľom DPH? | ÁNO[[3]](#footnote-3) | NIE1 |
|  |  |

|  |  |  |  |
| --- | --- | --- | --- |
| **Cena celkom za koncept vizuálu výstavného stánku na výstavy CR pre SLOVAKIA TRAVEL** | **Celková cena v EUR bez DPH** | **DPH** | **Celková cena v EUR s DPH**  |
|  |  |  |

 V ........................., dňa ................... .....................................................................

 Podpis oprávnenej osoby za uchádzača

# PRÍLOHA č. 5

## NÁVRH

## Zmluvy o dielo

## Návrh zmluvy je uvedená ako samostatná príloha.

# PRÍLOHA č. 6

## OPIS PREDMETU ZÁKAZKY

SLOVAKIA TRAVEL ako národná destinačná organizácia na podporu rozvoja cestovného ruchu, ktorej hlavným cieľom je propagácia a prezentácia Slovenska ako cieľovej krajiny cestovného ruchu, od predmetu zákazky očakáva koncept vizuálu\* výstavnej expozície CR s použitím loga a značky „Travel to Slovakia Good Idea“ (príloha) za účelom jeho ďalšieho rozpracovania pre potreby realizácie národného výstavného stánku na veľtrhoch a výstavách CR v rokoch 2023 -2024.

Predmetom zákazky je koncept vizuálu výstavného stánku / expozície na výstavy a veľtrhy CR pre SLOVAKIA TRAVEL na roky 2023-2024 so všetkými vlastníckymi právami na ďalšie upravovanie realizátorom stánku, prípadne inou treťou stranou.

Súčasťou navrhnutej expozície majú byť moderné prezentačné prvky ( podsvietené veľkoplošné fotopanely) , inovatívne materiály a variabilnosť tak, aby Slovensko bolo predstavené ako moderná krajina s akcentom na rozsiahlu ponuku cestovných príležitostí a možností aktívneho trávenia voľného času.

Ďalšou súčasťou návrhu expozície bude vybavenie príslušným vnútorným zariadením: nábytkom, doplnkami, moderným technickým zariadením (veľkoplošné obrazovky, LCD monitory, 2x stojan s dotykovým displejom- touchsreen pre aktívne prehliadanie návštevníkmi, tablety, ozvučenie, atď.), spotrebným zariadením, vybavením zázemia pre vystavovateľov, kvetinovou výzdobou a iným.

 Vizuál expozície má obsahovať /minimálne/– základný koncept a popis návrhu, čelný pohľad, 2x bočný pohľad, zadný pohľad -stena (ilustračná grafika) pohľad z vrchu, grafické rozkreslenie vybavenia a štruktúrovaný rozpis – (detailná technická špecifikácia expozície a špecifikácia vybavenia vo vlastne vytvorených tabuľkách / „výkaz-výmer“/ ).

* Objednávaná plocha na veľtrhy je 30, 60 a 100 m2, polostrov.
* Expozícia má byť riešená zo stavebných prvkov a modulov, ktoré svojimi architektonickými a technickými parametrami umožňujú jednoduchú a flexibilnú priestorovú prestavbu. Priestor má pôsobiť moderne, otvorene a vzdušne.
* Expozícia má mať vysoko reprezentatívny charakter s vyčlenenou zónou VIP, so zónami na B2B rokovania, raut s vystúpením resp. Happy Hour , tlačové konferencie a prezentácie pre odbornú verejnosť pričom má min. obsahovať :
* **30 m2**:
	+ kuchynka kompletne vybavená na studený catering (chladnička, drez, police, mikrovlnka, prívod a odpad vody, elektrina)
	+ sklad (police) + šatňa ( uzamykateľné skrinky min. počet 6 ks, vešiaky v systéme, zrkadlo)
	+ rokovacie stoly + stoličky
* info pult (centrálny) SLOVAKIA TRAVEL+3 ks infopulty pre spoluvystavovateľov s grafikou - logo (odkladací priestor, uzamykacia časť, prívod elektriny, miesto na tablet). Všetky infopulty s podsvieteným predným panelom. Ku každému info pultu 2

barové stoličky.

* **60m2**:
	+ kuchynka kompletne vybavená na studený catering (chladnička, drez, police, mikrovlnka, rýchloumývačka, prívod a odpad vody, elektrina)
	+ sklad (police) + šatňa ( uzamykateľné skrinky min. počet 12 ks, vešiaky v systéme, zrkadlo)
	+ vyčlenená VIP/ chillout zóna – sedačky, stolíky
	+ spoločná zóna na prezentáciu slovenskej gastronómie (ochutnávka vín, studený catering) a zóna pre animáciu produktov CR (vystúpenia, fotostánok, 3D prehliadky)
	+ rokovacie stoly + stoličky
	+ stand-by stoly + stoličky
	+ info pult (centrálny) SLOVAKIA TRAVEL+6 ks infopulty pre spoluvystavovateľov s grafikou - logo (odkladací priestor, uzamykacia časť, prívod elektriny, miesto na tablet). Všetky infopulty s podsvieteným predným panelom. Ku každému info pultu 2 barové stoličky.
* **100m2:**
	+ kuchynka kompletne vybavená na studený a teplý catering (chladnička, drez, police, mikrovlnka, rýchloumývačka, prívod a odpad vody, elektrina)
	+ sklad (police) + šatňa ( uzamykateľné skrinky min. počet 12 ks, vešiaky v systéme, zrkadlo)
	+ vyčlenená VIP/ chillout zóna – sedačky, stolíky
	+ zóna pre animáciu produktov CR (vystúpenia ,trenažéry, fotostánok, 3D prehliadky....)
	+ zóna na prezentáciu slovenskej gastronómie (ochutnávka vín, studený a teplý catering)
	+ rokovacie stoly + stoličky
	+ stand-by stoly + stoličky
	+ info pult (centrálny) SLOVAKIA TRAVEL+ 9 ks infopulty pre spoluvystavovateľov s grafikou - logo (odkladací priestor, uzamykacia časť, prívod elektriny, miesto na tablet). Všetky infopulty s podsvieteným predným panelom. Ku každému info pultu 2 barové stoličky.

Uchádzači môžu predložiť svoj návrh v uzamknutých formátoch, z dôvodu právnej istoty.

Len vybraný uchádzač prevedie vlastnícke práva na verejného obstarávateľa na základe zmluvy o dielo a „odovzdá“ otvorené grafické dáta a špecifikácie k návrhu výstavnej expozície.

1. Doklad musí byť podpísaný uchádzačom, jeho štatutárnym orgánom alebo členom štatutárneho orgánu alebo iným zástupcom uchádzača, ktorý je oprávnený konať v mene uchádzača v obchodných záväzkových vzťahoch. [↑](#footnote-ref-1)
2. Doklad musí byť podpísaný uchádzačom, jeho štatutárnym orgánom alebo členom štatutárneho orgánu alebo iným zástupcom uchádzača, ktorý je oprávnený konať v mene uchádzača v obchodných záväzkových vzťahoch. [↑](#footnote-ref-2)
3. nehodiace prečiarknuť [↑](#footnote-ref-3)